|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus  |
| įsakymu Nr. |

**PARAMOS TEIKIMO SVV SUBJEKTAMS KLAIPĖDOS MIESTO SAVIVALDYBĖS BIUDŽETO LĖŠOMIS DALINIO PROJEKTŲ FINANSAVIMO SĄLYGŲ APRAŠAS**

|  |  |
| --- | --- |
| **Eil. Nr.** |  **I. Finansuojamos veiklos** |
| 1. 1
 | Dalinai finansuojami SVV subjektų projektai, susiję su Klaipėdos miesto reprezentavimu per ekonominį, socialinį ir kūrybinį aktyvumą verslo srityje bei ekonominę ir (ar) socialinę vertę kuriančiomis idėjomis. |
| 2. | Verslo projektui, reprezentuojančiam Klaipėdos miestą skiriama iki 80 proc., bet ne daugiau kaip 5000,00 Eur. |
| **II. Paraiškas galintys teikti subjektai** |
| 3. | Paraiškas projektų finansavimui gauti gali teikti Lietuvos Respublikos įstatymų nustatyta tvarka įregistruoti SVV subjektai, siekiantys reprezentuoti Klaipėdos miestą per ekonominį, socialinį ar kūrybinį aktyvumą verslo srityje bei įgyvendinti pridėtinę ekonominę ir (ar) socialinę vertę kuriančias idėjas.Paraiškas projektų finansavimui negali teikti Klaipėdos miesto savivaldybės biudžetinės ir viešosios įstaigos (Savivaldybės biudžetinės įstaigos gali būti projekto partnerėmis). |
| 4. | Teikiant paramą Savivaldybės biudžeto lėšomis, prioritetas teikiamas naujai savivaldybėje veikiantiems SVV subjektams, kuriuose dirba ne mažiau kaip 60 proc. gyvenamąją vietą Klaipėdos mieste deklaravusių darbuotojų.  |
| 5. | Papildomos sąlygos pareiškėjams:1. Paraišką, kai projektą įgyvendina daugiau nei vienas SVV subjektas, turi teisę teikti tik vienas SVV subjektas.

2. Prieš SVV subjektą nėra pradėtos bankroto, reorganizavimo ar likvidavimo procedūros.3. SVV subjektas turi būti įvykdęs visus įsipareigojimus, susijusius su mokesčių mokėjimu. |
| **III. Bendrosios sąlygos pareiškėjams** |
| 6. | Pareiškėjas turi savo lėšomis finansuoti ne mažiau nei 20 procentų viso projekto poreikio (išlaidų), kaip tai numatyta Klaipėdos miesto savivaldybės tarybos 2019 m. liepos 25 d. sprendimu Nr. T2-224 „Dėl paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašo patvirtinimo“ patvirtinto Paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašo 11 punkte. Pareiškėjo indėlis turi būti pagrįstas dokumentais. |
| 7. | To paties projekto paraiška tai pačiai projekto veiklai ir jos išlaidoms finansuoti gali būti teikiama tik į vieną kvietime paskelbtą finansinės paramos priemonės konkursą. Nustačius, kad to paties projekto paraiška tai pačiai projekto veiklai ir jos išlaidoms finansuoti pateikta į daugiau nei vieną kvietime paskelbtą finansinės paramos priemonę, kitos vėliau registruotos paraiškos yra nesvarstomos. |
| 8. | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 20 darbo dienų. |
| 9. | Vienas SVV subjektas gali teikti ne daugiau kaip 3 (tris) projektų paraiškas skirtingoms finansinės paramos priemonėms. |
| 10. | Teikdamas paraišką pareiškėjas privalo nurodyti, kuriai finansinės paramos priemonei projektas yra teikiamas. Už paraiškoje pateiktos informacijos teisingumą atsako pareiškėjas. Administracinės atitikties ir tinkamumo vertinimo metu nustačius, kad pateikta paraiška neatitinka pasirinktos finansinės paramos priemonės finansavimo sąlygų apraše nustatytų kriterijų, paraiškos teikėjui gali būti pasiūlyta paraišką perkelti į kitos finansinės paramos priemonės konkursą. |
| 11. | Finansavimas skiriamas projektams, surinkusiems didžiausią balų vidurkį.  |
| 12. | Pareiškėjas turi pateikti šiuos dokumentus: 1. Paraišką ir jos priedus;
2. VĮ Registro centro išduotą Lietuvos Respublikos juridinių asmenų registro registravimo pažymėjimo kopiją arba išplėstinio išrašo kopiją (taikoma projekto vykdytojui paraišką teikiant pirmą kartą arba pasikeitus juridiniams duomenims);
3. Lietuvos Respublikos ekonomikos ir inovacijų ministerijos nustatytos formos SVV subjekto statuso deklaracijos formą;
4. Paraiškoje nurodytus pridėti dokumentus.
 |

 \_\_\_\_\_\_\_\_\_\_\_\_\_\_\_\_\_